b'\n_START_ARTICLE_\nGrW 42\n_START_PARAGRAPH_\n12 cm Gr.W. 42 oli kasutusel Wehrmachti standardmiinipildujana._NEWLINE_Relva eeskujuks oli Venemaal valmistatud r\xc3\xbcgemendi (polgu) miinipilduja "Polkov\xc3\xb5i minomjot obr. 1938. goda", mida oli 1941. aasta juuniks Punaarmees u 3800 eksemplari. Sakslased said neid s\xc3\xb5ja alates s\xc3\xb5jasaagiks ja v\xc3\xb5tsid kiiresti kasutusele nimetusega 12 cm Granatwerfer 378(r). Relv osutus efektiivseks, kergeks ja seet\xc3\xb5ttu v\xc3\xa4gedes ka v\xc3\xa4ga lugupeetuks._NEWLINE_Saksamaal hakati oma 120 mm miinipildujaid tootma 1943. aastal Brunnis asuvas masinatehases "Erste Brunner Maschinenfabrik". 120 mm miinipiluja ehitus sarnanes p\xc3\xb5him\xc3\xb5ttelt kerge 81 mm omaga, relv oli aga suurem, raskem ning lisandus kaherattaline alusvanker transpordiks, mida sai tulepositsioonil relvast eraldada. Miinipildujat veeti tavaliselt hoburakendiga (lisandus eelikvanker), maastikuautode v\xc3\xb5i veokitega. Aegam\xc3\xb6\xc3\xb6da hakkas 12 cm GrW 42 vaikselt asendama kohmakaid jalav\xc3\xa4esuurt\xc3\xbckke. Formeeriti isegi miinipildujapataljone, mille koosseisus oli 3 12-torulist miinipildujapatareid. Kokku valmistati Saksamaal aastail 1943\xe2\x80\x931945 8461 120 mm miinipildujat.'